Հիշատակենք, որ Անդրանիկ Խեչումյանը ցայժմ հայերենից պարսկերենի է թարգմանել ու հրատարակության հանձնել 36 պիես, 13 վեպ և երկու երկեր, որոնք միատեղվել են 35 անուն գրքում, ընդորում՝ երեքը Երվանդ Օտյանից՝ «Ընկեր Փանջունի»-ն, «Թաղականին կնիկը» և «Անիծյալ Տարիներ»-ը, Վահան Թոթովենցի «Կյանքը հին հռովմեական ճանապարհի վրա», Աշոտ Աղաբաբյանի «Մենակը», Աբիգ Ավագյանի «Հարավային տենդ»-ը, Սերո Խանզադյանի «Քարանձավի բնակիչները», պատմվածքներ Գուրգեն Խանջյանից, երկեր՝ Էդվարդ Միլիտոնյանից և Լիբարիտ Սարգսյանից ու նաև մի շարք պիեսներ, վեպեր և պատմվածքներ, որոցից մի քանիսը, պարսիկ ընթեցողի կողմից ընդառաջվելու հետևանքով, երկրորդ և երրորդ տպագրության են արժանացել: